CELEX: E2019P0011
Language: sk
Date: 2019-12-18 00:00:00
Title: Žiadosť o poradné stanovisko Súdu EZVO podaná odvolacím senátom pre administratívne záležitosti z 18. decembra 2019 vo veci Adpublisher AG/J (Vec E-11/19) 2020/C 110/07

2.4.2020   
            
            
               SK
            
            
               Úradný vestník Európskej únie
            
            
               C 110/8
            
         
      Žiadosť o poradné stanovisko Súdu EZVO podaná odvolacím senátom pre administratívne záležitosti z 18. decembra 2019 vo veci Adpublisher AG/J
      (Vec E-11/19)
      (2020/C 110/07)
      Žiadosťou z 18. decembra 2019, ktorá bola doručená na podateľňu Súdu EZVO 23. decembra 2019, odvolací senát pre správne veci (Beschwerdekommission für Verwaltungsangelegenheiten) požiadal Súd EZVO vo veci Adpublisher AG/J o poradné stanovisko k týmto otázkam:
      
                  1.
               
               
                  Vyplýva z nariadenia (EÚ) 2016/679 Európskeho parlamentu a Rady z 27. apríla 2016 o ochrane fyzických osôb pri spracovaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov, GDPR) alebo z iného ustanovenia práva EHP, že všeobecné kontradiktórne konanie o sťažnosti sa môže podľa GDPR uskutočniť bez uvedenia mena a adresy sťažovateľa v tomto konaní?
                  V prípade kladnej odpovede na túto otázku: Je v tomto prípade potrebné, aby bol aspoň prima facie preukázaný legitímny dôvod na anonymizáciu, resp. nie je na anonymizáciu nutný žiadny dôvod?
               
            
                  2.
               
               
                  Musí členský štát vo svojom vnútroštátnom práve procesnom zabezpečiť, aby bolo konanie o sťažnosti podľa článku 77 všeobecného nariadenia o ochrane údajov na všetkých ďalších vnútroštátnych odvolacích orgánoch pre dotknutú osobu bezplatné a aby sa voči dotknutej osobe tiež neuplatňovala povinnosť úhrady nákladov?
               
            
                  3.
               
               
                  V prípade kladnej odpovede na otázku č. 1 a zápornej odpovede na otázku č. 2, teda inými slovami, ak sa všeobecné kontradiktórne konanie o sťažnosti podľa GDPR môže viesť bez toho, aby sa uviedlo meno a adresa sťažovateľa v konaní o sťažnosti a ak nie je nutné vo vnútroštátnom procesnom práve zabezpečiť, aby bolo konanie o sťažnosti podľa článku 77 všeobecného nariadenia o ochrane údajov na všetkých ďalších vnútroštátnych odvolacích orgánoch pre dotknutú osobu bezplatné, vzniká otázka, aký to môže mať vplyv na rozhodnutie vyplývajúce z konania o sťažnosti a nariaďujúce dotknutej osobe, ktorá však zostáva anonymná, aby uhradila náklady?